मुंबई. देश की आर्थिक राजधानी मुंबई के ऑफिसों- घरों तक टिफिन बॉक्‍स की डिलीवरी करने वाला संगठन डब्‍बावाला जल्‍द ही नए बिजनेस में उतर सकता है। ये लोग अब पार्सल और कुरियर डिलीवरी का भी काम करेंगे। सदस्‍यों की आमदनी बढ़ाने के लिए संगठन यह नया काम शुरू करने जा रहा है। रोचक बात यह है कि लोकल ट्रेन और साइकिल के जरिए अपनी सर्विस देने वाला यह संगठन एप के जरिए यह सर्विस देगा। डाब्‍बावाला से जुड़े करीब 5000 लोग पूरे मुंबई शहर में 2 लाख से ज्‍यादा टिफिन बॉक्‍स की रोजाना डिलिवरी करते हैं। परफेक्‍ट सर्विस के चलते दुनिया के कई जाने-माने इंस्‍टीट्यूट डब्‍बावाला पर स्‍टडी भी कर चुके हैं। संगठन का कहना है कि टिफिन पहुंचाने के बाद जो समय बचता है, उसमें संगठन के लोग शहर में पार्सल और कूरियर पहुंचाने का काम करेंगे।